Богуслаў Собатка

Бо́гуслаў Со́батка (; нар. , Тэльніцы, акруга Брно-прыгарад, Чэхаславакія) — чэшскі палітык, міністр фінансаў у 2002—2006, выконваючы абавязкі кіраўніка Чэшскай сацыял-дэмакратычнай партыі ў 2005—2006 і з 2010 года. З 17 студзеня 2014 года па 6 снежня 2017 — прэм’ер-міністр Чэхіі.

У 1995 годзе скончыў юрыдычны факультэт Масарыкава ўніверсітэта ў Брно, дзе вучыўся разам са Здэнекам Коўдзелкай.

У 1996 годзе быў упершыню абраны ў Палату дэпутатаў. 15 ліпеня 2002 года стаў міністрам фінансаў ва ўрадзе Уладзіміра Шпідлы, захаваў сваю пасаду ў кабінетах Станіслава Гроса і Іржы Параўбека; сышоў у адстаўку пасля паражэння ЧСДП на выбарах 2006 года.

Двойчы — у 2003—2004 і 2005—2006 гадах — быў віцэ-прэм’ерам урада. Пасля адстаўкі Станіслава Гроса Собатка часова выконваў абавязкі кіраўніка партыі да партыйных выбараў (на іх перамог Параўбек). Пасля няўдалага выступлення ЧСДП на парламенцкіх выбарах 2010 года і адстаўкі Параўбека з пасады старшыні партыі Собатка зноў стаў выконваючым абавязкі кіраўніка партыі. У сакавіку 2011 года абраны старшынёй партыі. Таксама Собатка ўзначальвае фракцыю ЧСДП у Палаце дэпутатаў.

17 студзеня 2014 года прызначаны прэм’ер-міністрам ЧэхііПрэм’ер Богуслаў Собатка. Хто ён? Радыё Прага.

Жанаты, мае дваіх дзяцей.

 Спасылкі 
 Асабісты сайт Богуслава Собаткі  
 Профіль на сайце Палаты дэпутатаў Чэхіі  

Катэгорыя:Выпускнікі Масарыкава ўніверсітэта
Катэгорыя:Члены Чэшскай сацыял-дэмакратычнай партыі
Катэгорыя:Міністры фінансаў Чэхіі
Катэгорыя:Міністры прамысловасці і гандлю Чэхіі
Катэгорыя:Прэм’ер-міністры Чэхіі